 

**במחוז שיפוטי צפון**

**בבית הדין הצבאי המחוזי**

**בפני הנשיאה: אל"ם טלי פריד**

**בעניין: התובע הצבאי (ע"י ב"כ, סרן (במיל') עמנואל הדנה)**

**נגד**

**הנאשם: ח/XXX סמל ד' ד' (ע"י ב"כ, סגן עדי דורפמן)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו מיום 30.11.2021 ועד יום 12.07.2022 למשך 225 ימים, בהתאם לכתב האישום המתוקן ולפרטים הנוספים.

**ניתנה היום, כ' בכסלו תשפ"ד, 03.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**נשיאה**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 225 ימים עד להתייצבותו.

מדובר במי שהתגייס בפברואר 2021 במסגרת גיוס איתן, השלים טירונות XXX והשלים קורס נהיגה. מספר חודשים לאחר גיוסו יצא להיעדרות הממושכת מושא הליך זה ובסיומה ביקש להצטרף לבית הדין המשלב.

לאורך הליך השילוב לווה החייל על ידי מדור שילוב, על ידי מערך התש ביחידתו ובעיקר על ידי רס"ב סופר, מפקד XXX, אשר שימש כמפקד מלווה. חוות הדעת שהתקבלו בעניינו של החייל לאורך הליך השילוב לימדו על השתלבות מצוינת. ניכר היה כי החייל ניצל לטובה את ההזדמנות שניתנה וזוכה לשבחים רבים מצד מפקדו. תפקודו המצוין ביחידה בלט בעיקר על רקע התמודדויות מורכבות מבית, בגינן קיבל סיוע ממערך הת"ש ואף מענק חריג.

החייל ראוי להערכה רבה על הכוחות שאזר לטובת השתלבות מעולה בשירות צבאי והתמודדות עם נסיבות אישיות ומשפחתיות שאינן פשוטות כלל.

בנסיבות אלו מצאתי לכבד את הסדר הטיעון.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו-1955.**

מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.

העתק יועבר גם לעו"ס בית הדין המשלב ([meshalev.tali@gmail.com](mailto:meshalev.tali@gmail.com)).

העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.

המזכירות תסמן את התיק במערכת חוק וצדק בסימון "הושלם הליך שילוב".

**זכות ערעור כחוק.**

**ניתן היום, כ' בכסלו תשפ"ד, 03.12.2023, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**נשיאה**

**העתק נכון מהמקור  
  
ק' בית הדין**

**נערך על ידי: ס.ש**

**בתאריך:31.12.2023**

**חתימת המגיה: סגן שיר בן-ארמון**